
PëR DISA NDRYSHIME E PLOTëSIME Në LIGJIN NR.7609, DATë 22.9.1992 "PëR TARIFAT DOGANORE"

Në mbështetje të nenit nr.16 të ligjit nr.7491, datë 29.4.1991 "Për dispozitat kryesore kushtetuese",

KUVENDI POPULLOR
I REPUBLIKëS Së SHQIPëRISë

V E N D O S I:

Neni 1

Neni 9 ndryshon si vijon:
"Taksat e eksportit për mallrat sipas listës nr.3 bashkëngjitur, shprehen në përqindje ndaj vlerës së mallrave të eksportuara.
Taksat konkrete për çdo artikull vendosen dhe ndryshohen brenda kufijve të lartpërmendur vetëm me vendim të Këshillit të Ministrave."

Neni 2

Në nenin 19, pas paragrafit të fundit, shtohet një paragraf me këtë përmbajtje:
     "Drejtorisë së Përgjithshme të Doganave i lihet deri në 2 për qind e të ardhurave doganore vjetore për t'i përdorur për investime, për përmirësimin e mjediseve të punës dhe për shpërblimin e punonjësve; shpërblimi të jetë deri në 10 paga mujore në vit.
Masa deri në 2 për qind caktohet nga ministri i Financave dhe i Ekonomisë."

Neni 3

Neni 20 ndryshohet si vijon:

Përjashtimet nga taksat doganore

Përjashtimet nga taksat doganore jepen në këto raste:
a) Për mjetet e huaja të transportit që bëjnë transportin ndërkombëtar të mallrave, pasagjerëve e bagazheve, si dhe për pajisjet  karburantet, furnizimet e bordit, të nevojshme për funksionimin normal të tyre.
b) Për të garantuar veprimtarinë prodhuese të anijeve shqiptare dhe atyre që merren  me qira nga kompanitë ose agjencitë shqiptare, për pajisjet dhe makineritë teknike, lëndët djegëse, lëndët e para të përdorura në proceset e tyre industriale, furnizimet e bordit të eksportuara nga Republika e Shqipërisë, si dhe për rezultatet e peshkimit të tyre të importuara në Republikën e Shqipërisë.
c) Për valutën dhe letrat me vlerë, shqiptare dhe të huaja.
ç) Për mallrat e importuara në Republikën e Shqipërisë në përputhje me marrëveshjet qeveritare dhe me marrëveshjet ndërkombëtare, këto të fundit të miratuara nga Republika e Shqipërisë.
d) Për mallrat e importuara në Shqipëri për shoqatat, organizatat dhe institucionet në formën e ndihmave humanitare falas.
dh) Për mallrat e eksportuara dhe të riimportuara në të njëjtën gjendje në Shqipëri, pa ndryshuar nacionalitetin shqiptar.
e) Për mallrat e importuara, të vendosura nën një regjim të ndërmjetëm doganor dhe të rieksportuara nga Shqipëria.
ë) Për mallrat e huaja të riimportuara në Republikën e Shqipërisë, për të cilat janë paguar taksat gjatë importimit të tyre të parë.
f) Për mallrat në pronësi të shtetit, që kanë qenë në përdorim jashtë dhe importohen në Shqipëri.
g) Për makineritë e pajisjet e importuara në formën e investimeve nga personat juridikë vendas a të huaj, si dhe materialet e nevojshme për montimin e tyre, të cilat përcaktohen me akte nënligjore nga Këshilli i Ministrave.
gj) Për mallrat e konsumit ushqimor bazë, sipas listës nr.1 të bashkëngjitur.
h) Për medikamentet, pajisjet, aparaturat dhe materialet e konsumit mjekësor.
i) Për mallrat e importuara dhe të reklamuara nga blerësi në momentin e zhdoganimit.

Neni 4

Në emërtesën e mallrave niveli i taksave doganore ndryshon sipas listës nr.2 të bashkëngjitur.

Neni 5

Ky ligj hyn në fuqi 10 ditë pas shpalljes së tij.

Shpallur me dekretin nr.480, datë 9.3.1993 të Presidentit të Republikës së Shqipërisë, Sali Berisha.

Lista nr.1

LISTA E MALLRAVE Të KONSUMIT USHQIMOR BAZë Që PëRJASHTOHEN NGA TAKSAT DOGANORE


Numri i kreut				Emërtimi i mallit

02.00					Mishi
04.00					Vezë
04.00					Nënproduktet e qumështit
10.00					Orizi
11.00					Miell
15.00					Vaj ushqimor
17.00					Sheqer
19.00					Makarona
34.00					Sapun rrobash












Lista nr.2


PëRMBLEDHJE E SHKURTëR E ANEKSIT Të LIGJIT Të TARIFAVE DOGANORE

-------------------------------------------------------------------------------------------------------------
Nr.     		|        P ë r sh k r i m i				| Tarifa doganore në %|
------------------------------------------------------------------------------------------------------------- 

 a      		|                 b                			|        	  c           	|
-------------------------------------------------------------------------------------------------------------

01.00		Kafshët e gjalla						10
02.00		Mishi dhe të brendshmet e ngrënshme			10
03.00		Peshku dhe kafshët guackore të nënujshme,
 molusqet dhe jovertebrorët etj.				10
04.00		Produktet bulmetore, vezët e shpendëve, 
mjaltë natyral, produkte me origjinë kafshore 
të paspecifikuara diku tjetër				10
05.00		Produktet me origjinë kafshore
të papërfshira diku tjetër				10
06.00		Pemët dhe bimët e tjera të gjalla,
lulet dhe gjethnajat zbukuruese				10
07.00		Zarzavatet e ngrënshme dhe 
rrënjët e tyre si dhe filizat				10
08.00		Frutat dhe arrat e ngrënshme,
lëkurët e agrumeve dhe të pjeprave			10
09.00		Kafe, çaj, mate dhe beharna				15
10.00		Drithra							  5
11.00		Produktet e industrisë bluajtëse, maja,
nisheste etj.						10
12.00		Farërat vajore dhe frutat me përmbajtje
 		vajore, bimët industriale dhe medicinale, 
kashta dhe tagjia					  5
13.00		Gomë, rëshirë, ngjitës, lëngje dhe ekstrakte të tjera	20
14.00		Materiale me origjinë bimore që përdoren
 për thurrje, produktet e paspecifikuara diku tjetër	10
15.00		Yndyrnat shtazore apo vegjetale				10
16.00		Ushqimet e përgatitura prej mishit apo peshkut,
molusqeve e kafshëve të tjera të nënujshme		15
17.00		Sheqeri dhe ëmbëlsirat					15
18.00		Kakao dhe produktet e tij				15
19.00		Ushqimet e përgatitura prej drithrave, 
produkteve e pasticerisë apo brumit			15
20.00		Ushqimet e përgatitura prej zarzavateve,
frutave, arave dhe pjesëve të tjera të bimëve		15
21.00		Përgatitjet e ndryshme të ngrënshme			15
22.00		Pijet, alkoolet dhe uthullat				20
23.00		Mbetjet dhe mbeturinat e industrisë ushqimore,
tagjia e përgatitur për kafshët				10
24.00		Duhani dhe zëvendësuesit e prodhuar prej tij		20
25.00		Kripërat, sulfuret, oksidet dhe gurët,
materialet suvatuese, gëlqere, çimento			10
26.00		Xeherorët, hiri dhe zgjyrat				10
27.00		Lëndët djegëse minerale, vajrat minerale
dhe produktet e distilimit të tyre, substancat 
bituminoze, dyllet minerale				10
28.00		Kimikatet inorganike					10
29.00		Kimikatet organike					10
30.00		Produktet farmaceutike					  0
31.00		Plehërat kimike						30
32.00		Ekstratet ngjyrosëse, bojrat stuko dhe mastiçet,
bojrat e shkrimit					20
33.00		Vajrat thelbësore dhe rrëshirat, preparatet 
kozmetike të parfumerisë dhe tualetit			40
34.00		Sapuni, preparatet larëse, preparatet lubrifikuese, 
dyllet artificiale, preparatet pastrues apo lustrues 
dentare me bazë allçiu					15
35.00		Substancat albuminoidale, produktet me bazë
amidoni, ose nisheste, tutkallet dhe enizmat		20
36.00		Eksplozivet, shkrepset, përgatitjet e caktuara të 
djegshme						20
37.00		Mallrat fotografike dhe kinematografike			15
38.00		Produkte të ndryshme kimike				20
39.00		Plastika dhe artikujt e tyre				20
40.00		Gomat dhe artikujt e tyre				20
41.00		Lëkurët (si lëndë e parë përveç gëzofit) dhe 
lëkurët e përpunuara					10
42.00		Artikujt prej lëkure					40
43.00		Gëzofët dhe qimet artificiale, prodhimet e tyre		40
44.00		Druri dhe artikujt prej druri, qymyri i drurit		30
45.00		Tapat dhe artikujt prej tape				10
46.00		Prodhimet e kashtës, prodhimi i shportave dhe 
punëve të tjera prej xunkthi				40
47.00		Brumi i drurit, materialet fibroze, celulozike. 
Mbeturinat e letrës dhe kartonit				10
48.00		Letra dhe kartoni, artikujt e brumit të letrës 
apo të kartonit						10
49.00		Librat, revistat, fotografitë dhe produkte të 
industrisë së shtypit, dorëshkrimet dhe projektet		10
50.00		Mëndafshi						10
51.00		Leshi, qimet e kafshëve, fijet e flokëve të kalit
dhe pëlhurat e thurura					  5
52.00		Pambuku						  5
53.00		Fibrat tekstile me origjinë vegjetale, fijet prej 
letre dhe pëlhure të thurura prej tyre			  5
54.00		Filamentet e bëra nga njerëzit				10
55.00		Fibrat kryesore të bëra nga njerëzit			10
56.00		Vatina, leshi i presuar dhe pëlhura të tjera të 
pathurura, fijet speciale, litarët, spangot, artikujt 
e tyre							10
57.00		Qylymat dhe mbuluesit e tjerë të dyshemesë		40
58.00		Pëlhurat speciale të thurura, pëlhura tekstile me 
push, tantellat, tapiceritë, zbukurimet dhe 
qendismat						40
59.00		Pëlhurat tekstile të ngopura, të veshura apo të
mbuluara, artikuj tekstile për përdorim industrial	30
60.00		Pëlhurat e thurura apo kroshetet				20
61.00		Artikujt e veshjes dhe rroba të tjera të thurura apo
kroshe							30
62.00		Artikujt e veshjes dhe rroba të tjera jo të thurura	30
63.00		Artikuj të tjerë tekstile, rrobat e përdorura, lecka
mbeturina						20
64.00		Veshjet e këmbëve, gjynjaket dhe artikuj të tjerë
të ngjashme me to					15
65.00		Veshjet e kokës dhe pjesët e tyre			40
66.00		Çadrat, çadrat e diellit, bastunet, kamzhikët		40
67.00		Puplat dhe pushi dhe artikujt e tjerë të bërë nga
puplat, lulet artificiale, artikujt e bërë nga flokët
e njerëzve						40
68.00		Artikuj prej guri, allçie, çimento, mike etj.		10
69.00		Produkte prej qeramike					10
70.00		Qelqi dhe qelqurinat					15
71.01		Perlat natyrale, apo të kultivuara, gurët e çmuar,
metalet e çmuara					10
71.02		Mallra të tjera të bizhuterisë, të argjendarëve,
të arpunuesve etj.					40
72.00		Giza hekuri dhe çeliku					20
73.00		Artikujt e gizës dhe të çelikut				20
74.00		Bakri dhe artikujt e tjerë				20
75.00		Nikeli dhe artikujt prej tij				10
76.00		Alumini dhe artikujt prej tij				10
77.00		Rezervuar					 	 -
78.00		Plumbi dhe artikujt prej tij				10
79.00		Zinku dhe artikujt prej tij				10
80.00		Kallai dhe artikujt prej tij				10
81.00		Metale të tjera bazë, metalo qeramike, artikujt 
prej tyre						10
82.00		Veglat e punës, pajisjet, takëmet e ngrënies lugë
dhe pirunj, pjesët e tyre prej metali			20
83.00		Artikuj të ndryshëm me metale bazë			20
84.01		Makineritë bujqësore					  0
84.02		Ngrohësit e ujit, pajisjet mekanike, makineritë
mekanike dhe pajisjet e tyre				20
85.00		Pajisjet dhe makineritë elektrike dhe pjesët e tyre,
aparatet e regjistrimit apo riprodhimit të tingullit, 
aparatet e regjistrimit apo të riprodhimit në TV		20
86.00		Lokomotivat, vagonat e pjesët e tyre, sinjalet dhe
pajisjet e kontrollit mekanik				10
87.01		Traktorët						  0
87.02		Mjetet e transportit, veç vagonave të hekurudhave
dhe tramvajeve si dhe veç traktorëve.
Pjesët dhe plotësuesit e tyre				10
88.00		Avionët, anijet kozmike dhe pjesët e tyre		  5
89.00		Anijet, varkat dhe strukturat e flotës detare		10
90.00		Instrumentet dhe aparaturat optike, fotografike,
kinematografike, matëse, kontrolli, precize 
mjekësore si dhe pjesët e tyre				10
91.00		Orët dhe pjesët e tyre					40
92.00		Instrumentet muzikore dhe pjesët e tyre			30
93.00		Armët, municionet dhe pjesët e tyre			30
94.01		Mobiljet, pajisjet e fjetjes dyshekët.
Llampat dhe pajisjet e dritës së papërmendura 
diku tjetër, shenjat ndriçuese etj.			30
94.02		Parafabrikate						10
95.00		Lodrat, pajisjet e sportit dhe të lojrave të ndryshme	30
96.00		Artikuj të ndryshëm të prodhuar			40
97.00		Veprat e artit, pjesët e mbledhura nga
koleksionistët dhe antikat				  0



Shënim:

Disa nga taksat fikse për automjetet e përdorura, Kreu 87.02 ndryshojnë si më poshtë:

- autoveturat mbi 10.000 km					22.5 mijë lekë  
- motoçikletat e triçiklet e të gjitha llojeve 
mbi 5 mijë km							3 mijë lekë  


Lista nr.3

LISTA E MALLRAVE PëR Të CILAT ZBATOHEN TAKSAT DOGANORE Në EKSPORT DHE TARIFAT PëRKATëSE

Përshkrimi i mallit					Tarifat doganore në % 

1. Peshk i freskët, i tharë, i kripur, i tymosur dhe
i ngrirë i të gjitha llojeve si dhe molusqet e 
krustacet e të gjitha llojeve					deri në 50

2. Bimë mjekësore të çdo lloji					deri në 40

3. Kafshë të gjalla për prodhim mishi
të ngrënshëm							deri në 50

4. Lëkurë të papërpunuara					deri në 40

5. Duhan i papërpunuar						deri në 40

6. Lëndë drusore e papërpunuar					deri në 70

